Ma nafx l-għaliex imma nħobb li tgħaddi tiegħi. Irrid kollox kif jaqbel lili. Għax, fil-ħajja, dejjem hekk drajt. U, allaħares min jagħmilli l-bsaten fir-roti! Għax ngħaffġu! U ngħaffiġha! Żgħażugħ u żgħażugħa m'għandnix! U, ħa ngħidilkom, ili naqra issa li ħriġt bil-pensjoni. Mela viva l-gvern tal-ġurnata! Ħallieha li meta tiġini s-siegħa ma napprezza xejn. U la l-gvern tallum. U lanqas il-gvern l-ieħor! Li għamel il-ġid ukoll! Ninsa kollox u lil kulħadd. Għajr dak li naħseb jien. Għax, iva, li ngħid jien biss tajjeb! U lili nnifsi nadura! Għidtilkom li issa ż-żmien għadda mhux ħażin minn fuqi. U, l-istat, qed iħallasni. Għalkemm, u għall-età tiegħi, għandni nċekċek xi ħaġa. Għax illum mhux bħal meta kont żgħir u żgħira. Le! M'għadx fadalli s-saħħa li kelli. Anki jekk min jarani jgħidli: Imma, u bħalma nħobb ngħid lil dawk li jafuni, u jgħixu qrib tiegħi: Hemm qiegħdin! U, biex inkun għedtilkom kollox, jafu jiġu fuqi għall-għarrieda u jħalluni bla saħħa! Għax l-għexiren tas-snin li għandi min jista' tabilħaqq ineħħihomli? Issa jien għandi manija. U iva ħa, ħa nsejħilha saħta! Għax hekk hi! Għax din mhux xi ħaġa li ġejja mill-Mulej! Żgur li le! Avolja ngħid li l-Mulej nħobbu. Almenu fit-teorija! Għandi s-saħta li nkun Naf! Qed narak titbissem! Imma jien, li naħseb li kulħadd hu kontrija, għax meta tismagħni nitħaddet tassew li minn fommi joħroġ il-velenu u mhux kliem li jgħaqqad, anki jekk suppost imsejjaħ u imsejħa li ngħaqqad u mhux inkisser, qed indaħħalha f'moħħi li qed tidħak bija. Forsi, b'dak li se ngħidlek, għandek biex ukoll! Inħobb ikun Inħobb nisma' ħa nwassal. Issa jien, f'ħajti, qatt ma kont messaġġier u messaġġiera tafux. Għalkemm, almenu bħala Nisrani u Nisranija, suppost li jien messaġġier. U messaġġiera. Imma, messaġġier u messaġġiera tal-MESSAĠĠIER u mhux tal-messaġġier u l-messaġġiera! Inħobb inwassal! Mhux bil-karozza tafux! Għad li kont insuq ukoll. Imma biż-żmien issa abbandunajtha wkoll. U issa ħej il-kuxjenza aqta' kemm qed ittaqqalgħni. Għax, waqt li qed ngħid hekk, u meta kont iżgħar, minflok li kont nara lil xi ħadd u nwasslu aqta' kemm kont ngħaddi sfraxxnat u sfraxxnata minn miegħu u magħha! Mela anki hawn għamilt vroma! Iżda l-vroma kbira tiegħi hi li nħobb nirrekordja ħa ngħid dak li nirrekordja. Inħobb ngħaddi dak il-messaġġ kontra dak, dik u dawk. U dan imqar xi ħadd ma ġiex eżatt fil-ħin, forsi ittardja minuta, inħobb immur fuq dak it-telefon u nagħmel dik it-telefonata. Sintendi. Ma nġibx quddiem għajnejja kemm dan il-proxxmu abbli sab traffiku ma' wiċċu. Jew jekk fit-traġitt li kien qed jagħmel iltaqax ma' xi inċident. U le! X'int tgħid! F'Malta inċidenti qatt ma jsiru! Mela aqbad dak it-telefon u ċempel! Għax ma ġiex fil-ħin! U, meta sar il-ħin, hi ma dehritx! U x'jimpurtani mill-konsegwenzi ta' dik it-telefonata! Ħallieha jien li, għalkemm issa imdaħħal u imdaħħla fiż-żmien, ma jimpurtax li nħalli lin-nies jistennewni. U naf inġib elf skuża basta niskuża d-dewmien tiegħi. Kos hux! Mela sewwa! Fuq ħaddieħor inkun l-argużin u l-argużina u meta mbagħad napplika l-istess ħaġa fuq ħajti hemmhekk regoli ma jeżiżtux. Taf x'qed ngħid bħalissa: kemm hu veru hux li r-regoli kulħadd iridhom wara bieb ħaddieħor u qatt wara biebu! Issa dan kollu taf x'qed iġagħlni nifhem: kemm qalbi hi taż-żonqor! Abbli mhux dejjem tismagħni meta nitħaddet. L-għaliex ngħajjat ma nħobbx. Forsi wkoll l-għaliex issa xjaħt. Imma ħej kemm inħobbu dak it-telefon! Ħa ngħaddi l-messaġġ kontra dak u kontra dik. U jien, l-għaliex beżżiegħ u beżżiegħa mill-kbar nett, minix le kapaċi naffronta l-persuna. Għalhekk ninħeba wara "is-sistema" u nagħmel il-"vendetta" tiegħi. Siekta siekta. Issa jien, jekk tarani, tgħid: Possibbli dan? Possibbli din? Iva ħi! Proprju jien! U meta, xi darba, abbli tkun fil-preżenza tiegħi, għalkemm naf inkun magħluq u magħluqa fija nnifsi, nistiednek tħares ftit lejn għajnejja. Tridx nagħmlu mħatra? Avolja ma tantx inħajrek tagħmel l-imaħtri. Li ma jmurx taqbad dak il-misħut vizzju ikrah! Ara għandekx il-ħila li lili tarani nitbissem! U kieku qatt nitbissem? U kif nista' nitbissem? Daqskemm f'ħajti għamilt ħsara? Għax issa għamilt rapport kontra dak fuq ix-xejn u issa fuq l-ieħor għax dehrli xi ħaġa? Nista' jien, fil-fatt, inkun ferħan u ferħana? Nista' jien nitfa' rasi fuq l-imħadda filgħaxija meta naf li tant u tant kissirt persuni? Inħalli għalik biex taħseb! Is-sabiħa taf x'inhi: li aktar ma fittixt vendetta "bil-pulit", skont il-liġi, aktar qed inpoġġi lili nnifsi fil-bokka tal-infern. Għax l-infern imur min jidher li hu tajjeb. U tajba. Min jidher u tidher li jimxu skont il-liġi. Imma x'liġi? U mhux dik difettuża tal-bnedmin? Liġi li tant tista' taħarbilha? Għax il-bniedem jibqa' bniedem? Imma ħej, u din qed nitgħallimha issa, li xjaħt, mill-ispejjeż tiegħi, mill-liġi tal-Mulej li jara l-qalb żgur li ma jista' jaħrab ħadd! Mela għalfejn se nibqa' nivvendika ruħi? Għalfejn se nibqa' niħdar? Anki fi xjuħiti? Naħseb li wasal iż-żmien li nagħmel xi ħaġa fuq dan. Anki jekk f'ħajti tant u tant għamilt ħsara bir-rapporti għal xejn li għamilt fuq l-oħrajn. Naħseb li wasal iż-żmien li, qabel nagħlaq għajnejja, nħalli lill-Imgħallem jirranġali l-qalb ta' tigra li għandi. Li, kif diġà għedtilkom, aqta' kemm tidher kwiet u kwietha. Imma ħej kemm naf nagħmel vendetta. U dan l-għaliex inkun . U, biex inkun aktar imxajtan u imxajtna, nuża' id-diskors ta' ħaddieħor kif jaqbel lili biex lil ħaddieħor nagħmillu l-ħsara. Minn wara dahru. U dahra. Ma' min hu fuqu u fuqha. Daqskemm inpinġieħ u inpinġieha ħażin! Kemm għandi qalbi xierfa hux! Imma issa l-kuxjenza qed tniggiżni sewwa. Għalhekk irrid nara x'se nagħmel biex nirranġa l-ħsara kbira li wettaqt fuq l-innoċenti. Li fil- tal-liġi mhux dejjem ikunu magħrufa l-għaliex ma jkollhomx il- tad-diplomazija jew għax ikunu rispostużi. Għalhekk, dawn l-aħwa, qatt ma jistgħu jiddefendu sewwa lilhom infushom. Nitlobkom titolbu għalija ħalli niftaħ qalbi u nirranġa l-ħsara kbira li għamilt. Jien li l-mewt issa qiegħda biss daqs tefgħa ta' ġebla minni. Għax nixtieq li, meta nagħlaq għajnejja, inkun nista' nitlaq minn din id-dinja fil-paċi. U mhux donnu li jkolli l-labar l-għaliex ma nkun nista' immut b'xejn! Itolbu għalija ħa nagħmel qrara tajba u ... sinċiera! U ħa ngħidilkom, qatt u qatt taċċettaw il-viljakkerija li tkunu Jekk ma tridux li tgħixu bħali ... b'xebgħa
It-tape recorder